stanford-oval/wikipedia huggingface dataset:
Iso Haapasaari (Jyväskylä)
Maantietoa

Saari on 1,3 kilometriä pitkä, 480 metriä leveä ja sen pinta-ala on 34,6 hehtaaria . Se on viereisen Haapaniemen ja myös Haapalahden suuntainen saari, jonka muodostavat kaksi peräkkäin sijaitsevaa mäkeä. Saaren huippu, joka sijaitsee saaren eteläpuoliskossa, on noin 105 metriä merenpinnan yläpuolella eli se kohoaa 27 metrin korkeuteen Päijänteen vedenpinnasta, joka on 78,3 metriä mpy. Pohjoisosan mäki kohoaa noin 19 metrin korkeuteen.
Saari sijaitsee Haapalahden suulla lähes Haapaniemessä kiinni. Sen itäpuolella oleva salmi on 10–190 metriä leveä ja länsipuolen salmi 150–400 metriä leveä. Lännessä matereen rannasta kohoaa Jyskänvuori yli 60 metrin korkeuteen ja idässä Ristonmäki 50 metrin korkeuteen. Haapalahdessa sijaitsee myös Pikku Haapasaari, jossa on laavu ja nuotiopaikka, ja lisäksi pieni luoto. Ison Haapasaaren lounaisrannassa on matalikko, jossa esiintyy kivikkoa ja kaksi luotoa.
Saaren eteläkärjessä on tieyhteys Haapaniemeen, jonne pääsee valtatieltä 4 haarautuvalta yhdystieltä 16631, joka kulkee Varaslahden kautta. Tie haarautuu saaressa ja alempi tie on loppumatkastaan suljettu. Ison Haapasaaren eteläpäässä on tunnettu perinnematkailukohde Savutuvan apaja ja sen lähellä myös matkailukohteena tunnettu kivilatomus Opinsaunan kiuas .
Luontoarvoja

Saarella on luonnonsuojelualue, joka perustettiin syksyllä 2014 osanan Metso-ohjelmaa. Suojelun perusteina oli saaren lehtometsät, jossa kasvaa koivua, haapaa ja pihlajaa. Kalliomaastossa on valtapuuna mänty. Saaren sisäosat ovat kuivaa kangasmetsää ja rannat lehtomaista kangasmetsää. Keskellä saarta on myös pieni avoin niitty. Saaren pohjoisosaan rakennettiin vuonna 2006 luontopolkureitistö, jonka suurin pituus on 2,7 kilometriä ja jossa on 12 rastitaulua. Saaren länsirannassa on nuotiopaikka, jonka puut tulee kantaa itse paikalle.
Historiaa

Isossa Haapasaaressa oli Jyväskylän maalaiskunnan aikana leirintäalue.[lähde? ]
Aiheesta muualla

Iso-Haapasaaren luontopolku (kartta)
Jalkaisin: Haapasaaressa, blogi retkeilystä
Tervastulia: Iso-Haapasaaren luontopolku, Vaajakoski
ELY-keskus: Jyväskylän kaupunki vastaa luonnonsuojeluhaasteeseen, 18.10.2013, päivitetty 21.5.2013
Jasnogorsk (Taka-Baikalia)

Jasnogorsk (ven. Ясного́рск) on kaupunkimainen taajama Taka-Baikalian aluepiirin Olovjannajan piirissä Venäjällä. Se sijaitsee Ononiin laskevan Turga-joen rannalla 16 kilometriä Olovjannajasta kaakkoon. Taajaman kautta kulkee Siperian rautatieltä Kiinan Manzhouliin haarautuva rata. Asukkaita on 9 000 henkeä (vuonna 2009).
Paikkakunta on syntynyt 1970-luvulla Haranorin sähkövoimalan rakentamisen yhteydessä. Vuonna 1981 Jasnogorsk sai kaupunkimaisen taajaman aseman. Voimalan ensimmäinen vaihe otettiin käyttöön vuonna 1995, toinen vuonna 2001 ja kolmas on rakenteilla. Taajamassa on keskikoulu, Kalanguin ammattikoulun osasto, kulttuuri- ja vapaa-ajankeskus, piirisairaala, vanhainkoti ja kirkko.
Aiheesta muualla

Jasnogorsk Taka-Baikalian tietosanakirjassa (venäjäksi)
James Hogan

| Mitalit> Maa:   Yhdistynyt kuningaskunta.Miesten yleisurheilu.EM-kilpailut  | Mitalit> Maa:   Yhdistynyt kuningaskunta.Miesten yleisurheilu.EM-kilpailut  | Mitalit> Maa:   Yhdistynyt kuningaskunta.Miesten yleisurheilu.EM-kilpailut  | Maa:   Yhdistynyt kuningaskunta> Miesten yleisurheilu. |
| --- | --- | --- | --- |
|  Kultaa | Budapest 1966 | maraton |  |
James Joseph ”Jim” Hogan (synt. Cregan, 28. toukokuuta 1933 Croom – 10. tammikuuta 2015 Limerick) oli irlantilainen, urheilu-urallaan myös Isoa-Britanniaa edustanut kestävyysjuoksija ja Euroopan mestari.
Hogan, alkuperäiseltä sukunimeltään Cregan, aloitti urheilu-uransa maastojuoksijana ja vaihtoi sukunimensä luullen virheellisesti sen olleen edellytys kilpailemiseen Yhdistyneessä kuningaskunnassa. Hän edusti synnyinmaataan Irlantia Tokion kesäolympialaisissa 1964 maratonilla sekä 10 000 metrillä keskeyttäen kummallakin matkalla.
Vuonna 1965 Hogan kyllästyi Irlannin yleisurheilutoimijoiden syrjintään ja siirtyi edustamaan Isoa-Britanniaa. Sen edustajana hän saavutti maratonjuoksun Euroopan mestaruuden Budapestissa 1966 ja sijoittui 10 000 metrillä 27:nneksi Méxicon kesäolympialaisissa 1968. Hän palasi sittemmin asumaan Irlantiin.
Hogan kuoli 81-vuotiaana 10. tammikuuta 2015.
Iso Haisulammi

| Iso Haisulammi |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°35′12″N, 25°05′32″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskujoki:  ei laskuojaa 
Järvinumero:  14.221.1.050
Mittaustietoja
Pinnankorkeus:  142,3 m  
Pituus:  290 m  
Leveys:  90 m  
Rantaviiva:  0,62 km  
Pinta-ala:  1,293 ha  
Saaria:  ei saaria 
 fiIso Haisulammi 
Iso Haisulammi on Pirkanmaalla Kuhmoisissa Velisjärven kylän lähellä sijaitseva lampi.
Maantietoa

Lammen pinta-ala on 1,3 hehtaaria, se on 300 metriä pitkä ja 100 metriä leveä. Se sijaitsee kahden mäen välisessä rotkossa Pienen Haisulammin kanssa. Lampea ympäröivät mäet nousevat noin 20 metriä lammen pinnan yläpuolelle. Lammella ei ole kartan mukaan saaria ja se on autio. Rantaviivan pituus on 600 metriä. Lammen rannat ovat jyrkät ja ne ovat metsämaata.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Lammen vedenpinnan korkeus on 142,3 metriä mpy.
Historiaa

Vuoden 1855–1856 Kalmbergin kartastossa lampi oli merkitty, mutta se oli nimetön.
Jasnaja Poljana

Leo Tolstoin asuinrakennus Jasnaja Poljanassa
Talon ruokasali
Jasnaja Poljana (ven. Ясная Поляна, suom. "Kirkas (metsä)aukio") oli kirjailija Leo Tolstoin koti, jossa hän syntyi ja eli, ja johon hänet on haudattu. Nykyisin se on hänelle omistettu museo. Jasnaja Poljana sijaitsee Venäjällä noin 200 km Moskovasta etelään ja 12 km Tulasta etelälounaaseen.
Kartanon tilukset kuuluivat aiemmin Leo Tolstoin äidin puoleiselle Volkonskien ruhtinassuvulle. Tärkeimmät rakennukset ovat Tolstoin isoisän rakennuttamia. Leo Tolstoi vietti Jasnaja Poljanassa lapsuutensa. Hän myös eli siellä loppuelämänsä erottuaan upseerin uralta 33-vuotiaana vuonna 1861. Siellä hän kirjoitti tärkeimmät teoksensa Sodan ja rauhan ja Anna Kareninan. Leo Tolstoi haudattiin marraskuussa 1910 kartanon lähelle paikkaan, jonka hän oli testamentissaan valinnut.
Tolstoin kuoleman jälkeen hänen leskensä huolehti siitä, että kirjailijan asuintilat säilytettiin muuttumattomina. Hän myös osallistui esineistön ja kirjaston luettelointiin. Neuvostovallan aikana kartanosta muodostettiin museo. Sen ensimmäinen johtaja oli kirjailijan tytär Alexandra Tolstaja vuosina 1921–1929. Toisen maailmansodan aikana museo oli evakuoituna Tomskissa. Jasnaja Poljana oli saksalaisten miehittämää aluetta lyhyen aikaa talvella 1941–1942. Vetäytyessään saksalaiset sytyttivät asuinrakennuksen palamaan. Sodan jälkeen se restauroitiin sellaiseksi kuin se oli kirjailijan asuessa siinä. Myös muita rakennuksia ja puutarha restauroitiin. Museoon kuuluu kirjailijan asuinrakennus, muita rakennuksia, muun muassa toinen asuinrakennus, johon Tolstoi perusti koulun alustalaisten lapsille, laaja puutarha ja puisto sekä kirjailijan hauta. Asuinrakennuksessa on Tolstoin aikaisia huonekaluja, kirjailijan henkilökohtaista esineistöä ja 22 000 niteen kirjasto.
Aiheesta muualla

Wikimedia Commonsissa on kuvia tai muita tiedostoja aiheesta .
Yasnaya Polyana Museum (Arkistoitu – Internet Archive) (englanniksi) (saksaksi) (venäjäksi)
Jayapura

| Jayapura |
| --- | --- |

 vaakuna
 Jayapura
 Koordinaatit: 2°33′S, 140°42′E 
Valtio:   Indonesia
Provinssi:  Papua
Väkiluku (2010):  233 859
Infobox OKVirheellinen NIMI-arvo: 
Jayapura on Papuan provinssin pääkaupunki Indonesiassa, Uuden-Guinean saarella. Vuonna 2010 kaupungissa arvioitiin olevan noin 234 000 asukasta,  joista noin 80 prosenttia on muuttanut muualta Indonesiasta, ja alle 20 prosenttia on alkuperäisiä papualaisia.
Kaupungin nimi oli siirtomaa-aikana Hollandia, ja Indonesian itsenäisyyden alkuvuosina Sukarnoputra. Nykyisen, voiton kaupunkia merkitsevän nimensä se sai vuonna 1968. Toisen maailmansodan aikana japanilaiset valloittivat alueen vuonna 1942, ja Yhdysvaltain joukot 1944. Douglas MacArthurin johtamat amerikkalaiset pitivät siellä tukikohtaa ja päämajaansa Filippiinien valloittamiseen, vuoteen 1945 asti.
Jayapura sijaitsee saaren pohjoisrannalla lähellä Papua-Uuden-Guinean rajaa. Se on tärkeä kauttakulkupaikka, jossa on satama ja lentokenttä. Kaupungissa on myös ollut yliopisto vuodesta 1962 alkaen.
Aiheesta muualla

Kuvia tai muita tiedostoja aiheesta Jayapura Wikimedia Commonsissa
Painkiller Jane (televisiosarja)

| Painkiller Jane |
| --- | --- |

Tyyli:   science fiction  toiminta 
Kestoaika:  44 minuuttia
Luoja(t):  Gil Grant
Pääosissa:   Kristanna Loken  Noah Danby  Stephen Lobo  Sean Owen Roberts  Rob Stewart 
Alkuperämaa:    Kanada   Yhdysvallat 
Alkuperäiskieli:  englanti
Verkko:    Global   Sci Fi Channel 
Esitetty:  13. huhtikuuta 2007 –  21. syyskuuta 2007
Tuotantokausia:  1
Jaksoja:  22
Tuotanto
Tuottaja(t):  Richard Bullock
Vastaava(t) tuottaja(t):   Gil Grant  Ken F. Levin  Kirk Shaw  Rob Word  Larry Sugar 
Ohjaaja(t):   Matthew Hastings  Michael Robison  Farhad Mann 
Käsikirjoittaja(t):   Jimmy Palmiotti  Joe Quesada  Lawrence Hertzog 
Säveltäjä(t):  John Sereda Mike Thomas
Kuvaaja(t):  Mahlon Todd Williams
Tuotantoyhtiö(t):   Insight Film Studios  IDT Entertainment  Indesctructable Productions  Insight Films  Kickstart Productions 
Aiheesta muualla
IMDb 
Painkiller Jane on Gil Grantin luoma kanadalais-yhdysvaltalainen scifisarja, joka perustuu samannimiseen sarjakuvahahmoon. Sarjan esittäminen alkoi Kanadassa Globalin ja Yhdysvalloissa Sci Fi Channelin kanavilla 13. huhtikuuta 2007.
15. elokuuta 2007 Sci Fi Channel ilmoitti lopettavansa sarjan tuottamisen ensimmäisen kauden jälkeen.
Näyttelijät

| 0 | 1 | 2 |
| --- | --- | --- |
|  Kristanna Loken  | … |  Jane Vasco   |
|  Noah Danby  | … |  Connor King   |
|  Stephen Lobo  | … |  Seth Carpenter   |
|  Sean Owen Roberts  | … |  Riley Jensen   |
|  Rob Stewart  | … |  Andre McBride   |
|  Nathaniel DeVeaux  | … |  Joe Waterman   |
|  Alaina Huffman  | … |  Maureen Bowers   |
|  Melanie Papalia  | … |  Amanda Worth   |
Juoni

Kristanna Loken esittää sarjan päähenkilöä Jane Vascoa (sarjakuvassa nimellä Vasko), joka työskentelee DEA:n huumepoliisina, kunnes työtehtävissä törmää salaiseen agenttiryhmään. Tämän jälkeen Jane joutuu työskentelemään kyseisen agenttiryhmän kanssa, joiden tehtävänä on ottaa kiinni erikoiskykyjä saaneita ihmisiä (neuroja).
Uusi salainen työ ei ole helppoa, varsinkaan Janen huomattua pystyvänsä parantumaan hyvin nopeasti fyysisistä vahingoista.
Tuotanto

Televisiosarja sai nopean alun kun vuonna 2005 juilkaistu elokuva Painkiller Jane sai hyvän vastaanoton.
Elokuvan juoni poikkesi alkuperäisen sarjakuvan tarinoista suuresti ja käsikirjoittaja Jimmy Palmiotti kertoi televisiosarjan olevan lähempänä sarjakuvien Jane hahmoa. Vastaava tuottaja Gil Grant kertoi sarjan seuraavan sarjakuvan hahmoa, mutta tarjoaa silti paljon uutta.
Sarjaa kuvattiin Kanadassa Insight Filmsin Brittiläisessä Kolumbiassa sijaitsevalla studiolla. Loken kertoi AfterEllenin haastattelussa, että sarjan neljä viimeistä jaksoa kuvattiin Unkarin Budapestissa.
Aiheesta muualla

Painkiller Jane Internet Movie Databasessa (englanniksi)
Painkiller Jane AllMoviessa. (englanniksi)
Painkiller Jane TVGuide.comissa (englanniksi)
Painkiller Jane TV.comissa (Arkistoitu – Internet Archive) (englanniksi)
Jakobson

Jakobson, Jakobsson, Jacobson tai Jacobsson on muun muassa seuraavien henkilöiden sukunimi:
Jakobson

August Jakobson (1904–1963), virolainen kirjailija ja valtiomies
Carl Robert Jakobson (1841–1882), virolainen kansallisuusaatteen ajaja
Helmi Jakobson (1892–1975), Suomen juutalaisyhteisön vaikuttaja
Linda Jakobson (s. 1959), suomalainen kansainvälisen politiikan tutkija, journalisti ja tietokirjailija
Maggie Jakobson. Maggie Wheeler (s. 1961), yhdysvaltalainen näyttelijä
Naima Jakobson (1866–1923), suomenruotsalainen kirjailija
Max Jakobson (1923–2013), suomenjuutalainen diplomaatti ja ministeri
Roman Jakobson (1896–1982), venäläis-amerikkalainen kielen, kansanrunouden ja kirjallisuuden tutkija
Jakobsson

Anna-Lisa Jakobsson (s. 1956), suomalainen oopperalaulaja
Anttoni Jakobsson (s. 1998), suomalainen pesäpalloilija
Carl Jakobsson (s. 2000), ruotsalainen jääkiekkoilija
Evert Jakobsson (1886–1960), suomalainen keihäänheittäjä
F. N. Jakobsson, myöh. Mäki-Rossi (1904–1989), suomalainen ylikonemestari, työnjohtaja ja tietokirjailija
Fritz Jakobsson (s. 1940), suomalainen taidemaalari
Gunnar Jakobsson (1899–1959), suomalainen taitoluistelija
Helge Jalanko, vuoteen 1946 Jakobsson (1924–2007), suomalainen juristi
Jarl Jakobsson (1880–1951), suomalainen pituushyppääjä
K. F. Jakobsson, suomalainen mekaanikko, Jakobssonin konepajan perustaja
Kristina Jakobsson-Kärki (s. 1942), suomalainen vaatesuunnittelija
Leif Jakobsson (s. 1953), Svenska Kulturfondenin johtaja, Taiteen keskustoimikunnan ent. puheenjohtaja
Ludovika Jakobsson (1884–1968), saksalais-suomalainen taitoluistelija
Martti Jakobsson (1884–1973), rehtori ja kouluneuvos
Matti Jakobsson (s. 1951), suomalainen tietojenkäsittelytieteilijä, Vaasan yliopiston rehtori
Mikael Jakobsson (1966–2015), Pietarsaaren kaupunginjohtaja
Niko Jakobsson (s. 1984), suomalainen asianajaja
Sofia Jakobsson (s. 1990), ruotsalainen jalkapalloilija
Sverre Andreas Jakobsson (s. 1977) islantilainen käsipalloilija
Walter Jakobsson (1882–1957), suomalainen taitoluistelija
Jacobson

Andrew Jacobson (s. 1985), yhdysvaltalainen jalkapalloilija
Arvid Jacobson (1904–1976), amerikansuomalainen matemaatikko, professori ja tietokoneohjelmoinnin pioneeri
Ebba Jacobson-Lilius (1888–1970), suomalainen puhetekniikan ja lausunnan opettaja ja radiokuuluttaja
Efraim Jacobson (1872–1938), suomalainen lyseon lehtori ja oppikirjojen tekijä
Howard Jacobson (s. 1942), brittiläinen kirjailija ja toimittaja
Nathan Jacobson (1910–1999), yhdysvaltalainen matemaatikko, toinen Jacobsonin–Hersteinin lauseen keksijöistä
Peter Jacobson (s. 1965), yhdysvaltalainen näyttelijä
Jacobsson

Alfred Jacobsson (1841–1931), suomalainen liikemies, kauppaneuvos ja valtiopäivämies
Alice Lyly, o.s. Jacobsson (1899–1976), suomalainen näyttelijä
Anders Jacobsson (s. 1963), ruotsalainen lasten- ja nuortenkirjailija
Ferdinand Jacobsson (1882–1950), suomalainen yrittäjä, yritysjohtaja ja kauppaneuvos
Friedel Jacobsson (1892–1918), suomalainen filosofian maisteri ja jääkärimajuri
Jacob Thimoteus Jacobsson (1840-1912), ruotsalainen kauppias, metodistikirkon saarnaaja ja virsirunoilija
John Jacobsson (1835–1919), ruotsalainen säveltäjä, urkuri ja musiikkialan kauppias
Otto Jacobsson (1886–1937), suomalainen poliitikko (RKP)
Ritta Jacobsson (s. 1950), suomalainen nuortenkirjailija
Robin Jacobsson (s. 1986), ruotsalainen jääkiekkoilija
Santeri Jacobsson (1883–1955), suomalainen poliitikko, Lauritsalan kauppalanjohtaja
Ulla Jacobsson (1929–1982), ruotsalainen näyttelijä
Paul Dirac

| Paul Dirac |
| --- | --- |

Henkilötiedot
Syntynyt: 8. elokuuta 1902 Bristol, Yhdistynyt kuningaskunta
Kuollut: 20. lokakuuta 1984 (82 vuotta) Tallahassee, Florida, Yhdysvallat
Kansalaisuus:   Brittiläinen
Koulutus ja ura
Tutkinnot:  Cambridgen yliopisto (FT, 1926)
Väitöstyön ohjaaja:  Ralph Fowler
Instituutti:  Cambridgen yliopisto Floridan yliopisto
Oppilaat:  Homi Bhabha Harish Chandra Mehrotra Dennis Sciama Behram Kurşunoğlu John Polkinghorne Per-Olov Löwdin
Tutkimusalue:  Fysiikka
Tunnetut työt:  Bra-ket-merkintätapa   Diracin deltafunktio   Diracin meri   Diracin spinori   Diracin yhtälö
Palkinnot:   Nobelin fysiikanpalkinto (1933)
Paul Adrien Maurice Dirac (8. elokuuta 1902 Bristol, Yhdistynyt kuningaskunta – 20. lokakuuta 1984 Tallahassee, Florida, Yhdysvallat) oli brittiläinen teoreettinen fyysikko ja kvanttifysiikan kehittäjä. Dirac pystyi ensimmäisenä ennustamaan matemaattisesti antimaterian olemassaolon.
Elämä

Paul Dirac syntyi Bristolissa. Hänen isänsä, Charles Dirac, oli sveitsiläinen maahanmuuttaja ja opetti työkseen ranskaa. Diracin äiti, Florence Hannah Holten, oli kotoisin Cornwallin kreivikunnasta. Diracilla oli isoveli Felix ja pikkusisko Beatrice. Felix teki maaliskuussa 1925 itsemurhan.
Dirac opiskeli Bristolin yliopistossa sähkötekniikkaa ja valmistui insinööriksi vuonna 1921. Valmistuttuaan hän kuitenkin huomasi, että pitäisi enemmän matemaattisemmasta tieteestä ja vuonna 1923 hän sai opintonsa päätökseen. Cambridgen yliopistossa hän kiinnostui yleisestä suhteellisuusteoriasta ja silloin syntyvaiheissaan olleesta kvanttifysiikasta.
Työ

Vuonna 1926 Dirac kehitti kvanttimekaniikasta uuden version, joka yhdisti Werner Heisenbergin ja Erwin Schrödingerin aikaisemmat tulokset yhdeksi matemaattiseksi formalismiksi. Siinä järjestelmän tilaa kuvataan operaattoreilla, jotka toimivat Hilbertin avaruudessa.
Vuonna 1928 Dirac johti Wolfgang Paulin työn pohjalta elektronia kuvaavan Diracin yhtälön. Tämä sai hänet ennustamaan elektronin antihiukkasen positronin olemassaolon, jonka hän selitti tyhjiön täyttävän negatiivisen energian merellä (ns. Diracin meri). Positronin löysikin Carl Anderson neljä vuotta myöhemmin. Diracin kirjasta Principles of Quantum Mechanics, joka julkaistiin vuonna 1930, tuli eräs kvanttimekaniikan perusteoksista. Se esitteli uudenlaisen merkintätavan, niin kutsutun bra-ket-merkintätavan. Siinä ket  |\phi \rangle  ja bra  \langle \psi | kuvaavat Hilbertin avaruuden toisiaan vastaavia vektoreita, joiden sisätuloa merkitään  \langle \psi |\phi \rangle .
Vuonna 1931 Dirac osoitti, että magneettisen monopolin olemassaolo riittäisi selittämään sähkövarauksen kvantittumisen. Ehdotus sai paljon huomiota, mutta magneettisen monopolin olemassaololle ei ole todisteita. Diracin nimeä kantaa myös Diracin deltafunktio. Paul Dirac jakoi vuoden 1933 Nobelin palkinnon yhdessä Erwin Schrödingerin kanssa. Viimeiset vuotensa hän vietti Floridassa, jossa hän kuoli vuonna 1984.
Näkemyksiä ja lausahduksia

Kollegoidensa keskuudessa Dirac tuli tunnetuksi äärimmäisen vähäpuheisena ja luonteeltaan pikkutarkkana. Hän oli myös vannoutunut ateisti. Kun Wolfgang Paulilta kysyttiin Diracin katsantokantaa, hän vastasi: ”Jos ymmärrän Diracin oikein, hänen näkemyksensä on seuraava: ei ole olemassa Jumalaa, ja Dirac on hänen profeettansa.” Kun Dirac vieraili Neuvostoliitossa, häntä pyydettiin luennoimaan fysiikan filosofiasta. Hän nousi ylös ja kirjoitti taululle: ”Fysikaalisten lakien tulee olla matemaattisesti kauniita ja yksinkertaisia.” Politiikassa hän kannatti vasemmistolaisuutta. Kun Diracilta kysyttiin hänen näkemystään runoudesta, hän vastasi: ”Tiede yrittää kertoa kaikille ymmärrettävällä tavalla jotakin, jota kukaan ei aikaisemmin tiennyt. Mutta runous on sen täydellinen vastakohta.” [lähde? ]
Dirac oli kuuluisa myös vaatimattomuudestaan. Kvanttimekaanisten operaattoreiden aikakehitystä koskevaa yhtälöään hän kutsui Heisenbergin liikeyhtälöksi, vaikka muotoili sen ensimmäisenä. Useimmat fyysikot puhuvat Fermin–Diracin statistiikasta käsitellessään hiukkasia, joiden spin on puoliluku, ja Bosen–Einsteinin statistiikasta kokonaislukuspinien kohdalla. Dirac itse käytti luennoidessaan edellisestä aina nimitystä ”Fermin statistiikka”, jälkimmäisestä ”Einsteinin statistiikka” (symmetrian vuoksi, kuten hän selitti). [lähde? ]
Aiheesta muualla

Kuvia tai muita tiedostoja aiheesta Paul Dirac Wikimedia Commonsissa
Paul Dirac Celebrity Atheist List.  17.6.2013. Viitattu 20.10.2018.
Paul Adrien Maurice Dirac, Biographical NobelPrize.org. Viitattu 20.10.2018.
P.A.M. Dirac Biography. Arkistoitu 4.10.2018. Viitattu 20.10.2018.
Paul Dirac, Nobel laureate; Developed theory of atom  The New York Times.  22.10.1984 . Viitattu 20.10.2018.
Paul Dirac  FamousScientists.org .  8.9.2016 . Viitattu 20.10.2018.
Coles, Peter : Archive for Paul Dirac  In the Dark – A blog about the Universe, and all that surrounds it. Viitattu 20.10.2018.
Carlo Rovelli: Reality Is Not What It Seems: The Journey to Quantum Gravity, s. 94–.  Penguin Books Limited, 6 October 2016.  ISBN 978-0-241-25797-5.  Teoksen verkkoversio.
Ironman

| Ironman Ghostface Killah |
| --- | --- | --- |

Studioalbumin tiedot
 Äänitetty : 1996
 Julkaistu: 29. lokakuuta 1996
 Tuottaja(t): RZA, True Master
 Kesto: 67.12
 Levy-yhtiö: Razor Sharp/Epic Street/SME Records
Ghostface Killahin muut julkaisut
|   | Ironman 1996 | Supreme Clientele 2000 |
Ironman on yhdysvaltalaisen hip hop -artisti Ghostface Killahin debyyttialbumi vuodelta 1996. Hän oli tuolloin jo tullut tunnetuksi Wu-Tang Clanin jäsenenä.
Ironmanin samplet ovat 1960–1970-lukujen klassikkoelokuvista, kuten The Education of Sonny Carson, ja kung fu -elokuvista (muun muassa Mystery of Chessboxing).
Taustaa

Albumilla Ghostface esiintyy vain kahdessa kappaleessa ilman vierailevaa artistia (Wildflower ja Poisonous Darts). Kaksi eniten vierailevaa artistia ovat Raekwon ja Cappadonna. Raekwon esiintyy 13 kappaleessa, jossa yhdessä ilman Ghostface Killahia (The Faster Blade). Cappadonna esiintyy viidessä kappaleessa. Kappale "All That I Got Is You" on tribuutti hänen äidilleen.